पूर्व सांसद माथुर बोले- BJP संगठन में जल्द होगा बदलाव, बनेगी कोर टीम
BJP Rajya Sabha MP and Chhattisgarh In-Charge Om Prakash Mathur targets Rahul Gandhi and Congress in Rajasthan बीजेपी राज्यसभा सांसद और छत्तीसगढ़ प्रभारी ओम प्रकाश माथुर ने कहा- राजस्थान में भारतीय जनता पार्टी चुनावी मोड में आ गई है
बीजेपी के पूर्व राज्यसभा सांसद और छत्तीसगढ़ प्रभारी ओम प्रकाश माथुर ने कहा- राजस्थान में भारतीय जनता पार्टी चुनावी मोड में आ गई है। जल्द ही संगठन में बदलाव होगा। चुनाव समिति के साथ-साथ चुनाव प्रबंधन समिति भी बनेगी।
राहुल गांधी महात्मा गांधी की कही गई बात को सच साबित कर रहे हैं। मुझे लगता है राहुल गांधी कांग्रेस को खत्म करने के मूड में हैं।
मंगलवार को जयपुर में अजमेर रोड स्थित अपने आवास माथुर ने पत्रकारों से कहा- पार्टी में सभी फैसले सामूहिक नेतृत्व के जरिए होते हैं। पसंद-नापसंद होती होंगी, लेकिन फैसले सामूहिक नेतृत्व से होते हैं। सब मिलकर चुनाव लड़ते हैं। एक व्यक्ति पार्टी नहीं चलाता है। राजस्थान बीजेपी के प्रदेश अध्यक्ष के पद पर बदलाव को लेकर लंबे वक्त से चर्चा चल रही थी।
माथुर ने कहा- अध्यक्ष पद पर 3 साल का कार्यकाल होता है। सतीश पूनिया भी 3 साल से ज्यादा वक्त का कार्यकाल पूरा कर चुके हैं। ऐसे में प्रक्रिया के तहत पार्टी आलाकमान द्वारा बदलाव किया गया है। जिसे पार्टी के सभी नेताओं और कार्यकर्ताओं ने स्वीकार किया है।
राजस्थान बीजेपी की कोर टीम बनेगी
ओम प्रकाश माथुर ने कहा- जल्द ही चुनाव प्रबंधन समिति भी बनेगी। इसमें कई तरह के विभाग होंगे। ऐसा भी हो सकता है कि राजस्थान बीजेपी की कोर टीम भी बनाई जाए। ऐसे में जल्द ही पार्टी कार्यकर्ताओं और नेताओं को संगठनात्मक जिम्मेदारी मिल सकती है। हालांकि यह कब होगा इस बात की जानकारी तो प्रभारी और सह प्रभारी ही दे सकते हैं।
पार्टी में अध्यक्ष पद पर हुए बदलाव के बाद कार्यकर्ताओं के मन में संगठन में बदलाव की उम्मीद जगी है। उन्हें लगता है कि अध्यक्ष पद के बाद अब संगठन में भी फेरबदल होगा। कार्यकर्ताओं को नए पदों पर काम करने का मौका मिलेगा। राजनीति क्षेत्र में यह अपेक्षा रखना गलत भी नहीं है। मुझे पूरा विश्वास है कि जिस भी कार्यकर्ता को पार्टी दायित्व देगी। पूरी पार्टी के कार्यकर्ता उसके साथ होंगे, क्योंकि पार्टी संगठन के साथ मोर्चा में भी बदलाव होने की संभावना है।
खट्टर-फडणवीस सीएम बनेंगे किसने सोचा था 
राजस्थान में भविष्य के मुख्यमंत्री पद को लेकर ओम प्रकाश माथुर ने कहा- पार्टी का पार्लियामेंट्री बोर्ड ही सभी फैसले लेगा। हमारी पार्टी में देवेंद्र फडणवीस और मनोहर लाल खट्टर जैसे लोग मुख्यमंत्री बन जाएंगे। यह किसने सोचा था। गुजरात में भी पार्टी ने पहली बार के विधायक को मुख्यमंत्री बनाया है, जो कोई नहीं सोच सकता था। हमारी पार्टी में कार्यकर्ता और नेता इच्छा जरूर रख सकते हैं। आखिरी फैसला सेंट्रल पार्लियामेंट्री बोर्ड ही करेगा।
महात्मा गांधी के बयान को सच करेंगे राहुल 
ओम प्रकाश माथुर ने कहा- राहुल गांधी महात्मा गांधी की कही गई बात को सच साबित कर रहे हैं। मुझे लगता है राहुल गांधी कांग्रेस को खत्म करने के मूड में हैं। उन्होंने कहा- पिछले 3 साल पहले राहुल को सुप्रीम कोर्ट ने सीधा-सीधा डायरेक्शन दिया था। उसके बाद भी अपने आप को इतनी बड़ी पार्टी का सबसे बड़ा लीडर मानते हैं। वाणी पर संयम नहीं है।
अब तो सावरकर को लेकर दिए बयान के बाद उनके पार्टनर उद्धव ठाकरे ने भी गठबंधन तोड़ने की धमकी दी है। ऐसे में धीरे-धीरे ऐसा लग रहा है की गांधी जी ने आजादी मिलने के बाद कहा था कि कांग्रेस को समाप्त कर देना चाहिए। गांधी जी के तथाकथित फर्जी सरनेम वाले राहुल गांधी मूड में हैं कि कांग्रेस को समाप्त (खत्म) कर दिया जाए।
डॉक्टरों से मुख्यमंत्री खुद करें बातचीत
ओम प्रकाश माथुर ने कहा- राजस्थान में डॉक्टर्स की हड़ताल को लेकर मुख्यमंत्री अशोक गहलोत को अपनी हठधर्मिता छोड़नी चाहिए। राजस्थान की आम जनता परेशान हो रही है। ऐसे में मुख्यमंत्री को अधिकारियों और नेताओं को वार्ता के लिए नहीं भेज खुद डॉक्टरों से बातचीत करनी चाहिए। उन्हें जल्द से जल्द डॉक्टर्स की वाजिब मांगों को पूरा करना चाहिए। ताकि प्रदेश की जनता की परेशानी कम हो।
ये भी पढ़ें
आंदोलन नहीं करने वाले कांग्रेसियों की होगी छुट्‌टी:डोटासरा बोले- ऐसे लोगों की जरूरत नहीं; धरने-प्रदर्शनों से नदारद नेताओं को फटकारा
कांग्रेस प्रदेशाध्यक्ष गोविंद सिंह डोटासरा ने राहुल गांधी के समर्थन में खुलकर नहीं उतरने वाले नेताओं पर नाराजगी जाहिर करते हुए फटकार लगाई है। डोटासरा ने पार्टी हाईकमान के आदेशों के बाद किए जाने वाले धरने, प्रदर्शन और आंदोलन में एक्टिव नहीं रहने वाले नेताओं की पदों से छुट्टी करने तक की चेतावनी दी है। (पूरी खबर पढ़ें)